R A T I 0. 19 



SIEGENBEEKII vitae Academicae curriculo breviter exposito, quum me- 

 moranda mihi sint egregia eius erga linguam, litterasque patrias merita, 

 vereor ne, inops factus abundantia, parum idoneus tantae virtutis praeco 

 existam. In breve enim elogium contrahenda mihi sunt quae eius sunt 

 ambitus, eius momenti et gravitatis ut tota oratione vix satis extolli et 

 praedicari queant. Recordati vero id unum iam mihi agi, ut defuncti 

 collegae memoriam modo solemni, coram hoc amplissimo coetu, recolam, 

 eumque me esse a quo SIEGENBEEKII doctrinae et meritorum expositio 

 omnino exspectari nequeat, munere meo recte mecum censebitis me esse 

 functum , si breviter indicavero , quibus potissimum artibus tantam SIEGEN- 

 BEEKIUS apud nostrates gloriam sit nactus. 



Ordine vero SIEGENBEEKII de patrio sermone litterisque Neerlandicis 

 merita praedicaturo vix dubium esse potest , quin ab iis inihi sit incipiendum 

 viri clarissimi studiis, quibus pessime habitam vernaculae linguae ortho- 

 graphiam correxit, quin deletam omnino, et cuiusvis arbitrio et libidini 

 permissam instauravit atque certis normis cohibuit. Nemini vestrum probe 

 nescitur, quantopere saeculi superioris fine, scribentium ignorantia et 

 fatuitate, sermonis patrii orthographia fuerit pessumdata et inquinata. Nil 

 amplius supererat, quod tamquam certum et exploratum omnes sequerentur 

 atque verendum erat , ne ad extremam deveniremus barbariem , nisi existe- 

 ret qui in tanta confusione orthographiae vernaculae regulas disponeret 

 et certis legibus adstringeret ; quod munus perquam difficile et eius generis , 

 ut multi de prospero rei eventu iam statim desperarent , SIEGENBEEKIO obla- 

 tum. In ea re qualem se praestiterit , quantopere splendidissimam repor- 

 taverit vitoriam et de difficillimo , quocum conflictabatur argumento, et de 

 iis, qui rem omnino fieri non posse clamaverant, nemini nostrum igno- 

 ratur. Vix suam de orthographia Neerlandica diatriben publici iuris 

 fecerat, quum in licentiae locum leges, accurate indicio definitae, substi- 

 tuerentur et confusio lucido cederet ordini. Cuius operis praestantiae id 

 luculentissiraum est testimonium , quod, quae ille iecerat orthographiae 

 fundamenta, iisdem hodieque grammaticae Neerlandicae aedificium est 

 superstructum. Fuere quiclem qui evertere conabantur quod sollerti cura 

 ille condiderat; sed quod propria sua laude commendabatur , id corrigi 

 quidem potuit in singulis, augeri et suppleri, at universam si spectes 



3* 



